Antsiranana (urbo)

Antsiranana (), antaŭ nomita Diego-Suarez ĝis 1975 Tiu nomo kiu ankoraŭ troviĝas en diversaj ortografiaj formoj; precipe la mallonga formo Diégo estas ankoraŭ uzata hodiaŭ., estas urbo en la ekstrema nordo de Madagaskaro. Ĝi estas la ĉefurbo de la samnoma provinco kaj de Diana Regiono. 

Antsiranana havis proksimuman loĝantaron de  en 2013 Institut National de la Statistique, Antananarivo..

La urbo estas unu el la madagaskaraj turismaj cellokoj kaj estas vizitata de krozoŝipoj. Kun siaj parte grandaj ŝtondomoj el la kolonia epoko, la buntaj fasadpentraĵoj kaj la relative puraj stratoj, ĝi ofertas agrablan etoson kiu distingas ĝin de aliaj urboj en Madagaskaro.

La urbo estas ligita al la ĉefurbo Antananarivo kaj al la francaj transmaraj departementoj Reunio kaj Majoto per Flughaveno Arrachart, situanta ĉe la suda periferio de la urbo ĉe la RN 6.

La urbo estis franca kolonio fine de la 19-a jarcento.

 Historio 
Ĝis 1975, la loko ricevis la nomon de la portugala esploristo Diogo Soares, kiu alteriĝis ĉi tie en 1543. Laŭ alia teorio, ĝi ricevis la nomon de la maristoj Diégo Dias kaj Fernan Soares.

En la 1880-aj jaroj, Francio iĝis interesita pri la golfo por establi karbostacion por vaporŝipoj. La 17-an de decembro 1885 subskribis la reĝino Ranavalona la 3-a. traktato kiu donis al la francoj la protektoraton super la golfo, la ĉirkaŭa regiono kaj la insuloj Nosy Be kaj Sankta Maria de Madagaskaro. Post la kompleta transpreno (koloniigo) de Madagaskaro fare de Francio, la areo estis metita sub la administradon de la tuta insulo en 1896.

Poste, Diégo-Suarez iĝis unu el la plej gravaj bazoj de la Franca Mararmeo en la Hinda Oceano. 

 Marhaveno 
Post la sendependiĝo de Madagaskaro en 1960, la haveno perdis sian originan gravecon, komence la francaj armetrupoj daŭre uzis ĝin ĝis junio 1974. Hodiaŭ ĝi estas la tria plej granda marhaveno en la lando 2.1.5 Madagascar Port of Antsiranana (Diego Suarez), dlca.logcluster.org (alirita la 6-an de novembro 2018).

Kvankam la haveno de Diégo estas la tria plej granda kaj plej grava post Toamasina/Tamatave kaj Mahajanga/Majunga, ĝi nur ludas certan rolon en importado de eksterlande. Nacie produktitaj varoj atingas la urbon ĉefe per tero.

En 2018, en la Forumo pri Ĉina-Afrika Kunlaboro en Pekino, estis subskribita memorando de kompreno inter la madagaskara registaro kaj la Ĉina Voja kaj Ponta Korporacio pri konstruado de granda haveno apud Antsiranana La CITES a dit non à la proposition de l’Etat d’indemniser les trafiquants de bois précieux , lachasse-info.com (alirita la 6-an de novembro 2018)Madagascar décroche plusieurs accords avec la Chine, chine-magazine.com (alirita la 6-an de novembro 2018). 

 Kvartaloj 

 Cap Diego
 Place Bazary
 Grand Pavois
 Avenir
 Lazaret Nord
 Mangarivotra
 BAZARikely
 Tanambao Nord
 Tanambao Tsena
 Tanambao Sud
 Tanambao III
 Tanambao IV
 Tanambao V
 Lazaret Sud
 Mahatsara
 Soafeno
 Cité Ouvrière
 Ambohimitsinjo
 Morafeno
 Manongalaza
 Ambalavola
 SCAMA
 Anamakia
 Tsaramandroso

 Referencoj 

 Eksteraj ligiloj 


 Diego Suárez revizio (madacamp.com)

Kategorio:Eksaj kolonioj de Francio
Kategorio:Urboj de Madagaskaro